[Tilpas altid FAQ til den konkrete hændelse. FAQ bør altid gennemgås med embedslægen, så svarene kan blive sundhedsmæssigt vurderet i forhold til den konkrete forurening.]
Rev. den 21. marts 2012
Spørgsmål og svar ved vandforurening

Hvilke områder er ramt af forurening?

Her kommer evt. et kort og et adresseopslag.

Hvad kan vandet bruges til?

Personlig hygiejne:

Tandbørstning skal ske med kogt vand

Vandet kan godt bruges til bruse- og karbad. Vær opmærksom på, at børn ikke drikker vandet.

Hænderne kan vaskes som sædvanligt, men før madlavning bør hænderne vaskes i afkølet kogt vand.

Madlavning:

Vandet må ikke drikkes - kog vandet først.

Vandet kan sagtens bruges til kogning af kartofler m.m., for bakterierne dør ved kort tids kogning.

Vandet må ikke bruges til skylning af salat og andre grønsager, der spises rå. Hertil skal der bruges kogt vand.

Opvask:

Undgå at bruge opvaskemaskinen i hjemmet, så længe vandet er forurenet. Vask i stedet op i kogt vand.

Tøjvask:

Vandet kan anvendes til tøjvask.

Rengøring:

Vandet kan bruges til rengøring.

Hvor lang tid skal vandet koge?

Vandet skal koge i to minutter.

Kan jeg koge vandet i en elkedel?

Ja, men du skal koge vandet op to gange med 1-2 minutters mellemrum.

Må jeg bruge kaffemaskine?

Nej, du skal ikke bruge kaffemaskine. Ved brug af kaffemaskine opnår vandet ikke en temperatur på de nødvendige 100 grader.

Må jeg drikke varme drikke fra automater?

Nej.

Vandet i disse automater bliver ikke opvarmet tilstrækkeligt længe og ved tilstrækkeligt høje temperaturer til at bakterier bliver slået ihjel.

Kan jeg bruge vandet til at bage med?

Ja, det kan du godt.

Franskbrød, rundstykker, boller osv. opvarmes iflg. embedslægen tilstrækkeligt i ovnen til at dræbe bakterier.

Må jeg bruge vandet til at vande urtehave?

Ja, det må du gerne.

Salat og andre grønsager, der spises rå, skal dog skylles med kogt vand inden de spises.

Må husdyr drikke vandet?

Ja.

Kan jeg hente rent vand et sted?

Nej, den bedste løsning er at koge vandet, så derfor vil der ikke blive opstillet tankvogne.

Hvilke symptomer kan forureningen give?

Der er kun en meget lille risiko for, at du bliver syg, hvis du har drukket af vandet. Indtil nu er der fundet meget små mængder af bakterier. Men kog vandet fra nu af, før du drikker det.

Har man mistanke om noget, skal man kontakte sin egen læge. Embedslægen har ikke modtaget henvendelse fra personer, der har haft symptomer.

Hvornår kan jeg drikke vandet igen?

Det kan vi desværre ikke sige. Vi udtager dagligt vandprøver på ledningsnettet for at følge forureningens udvikling og for at få forureningskilden indkredset. Følg med på her på hjemmesiden, [indsæt hjemmesideadresse].

Hvor lang tid kan det kogte vand holde sig i køleskabet?

Hvis den flaske, som vandet er hældt i, ellers er ren, bør vandet kunne holde sig uendelig lang tid.

Nu er flasken imidlertid ikke steril og den bliver åbnet og lukket gentagne gange, hvilket betyder, at der kan tilføres bakterier fra omgivelserne. Det betyder, at den reelle holdbarhed er nedsat, men 1-2 uger bør det kogte vand kunne holde sig

Hvor kan jeg følge sagens udvikling?

Pressen vil løbende blive orienteret – alle medier (radio, TV, aviser).

Denne hjemmeside [indsæt hjemmesideadresse] vil hele tiden indeholde de seneste oplysninger i sagen.

Kan jeg få erstatning for at skulle koge vandet?

Som kunde hos [indsæt selskabets navn] kan du naturligvis forvente, at du får leveret rent drikkevand. Men ifølge regulativet § 6.4 må ”enhver kunde, uden at have krav på erstatning tåle de ulemper og eventuelle udgifter, der måtte opstå i forbindelse med forbigående forringet vandkvalitet, hvor vandet ikke kan bruges som normalt”.

Vi yder derfor ikke erstatning til forbrugere, der er nødt til at koge vandet.

Læs regulativet her [indsæt pdf]

Spørgsmål og svar ophør

Breve til kunder i det berørte område

Her finder du de breve, der bliver uddelt til kunderne i det berørte område.

Brevene er adresserede, så de udelukkende uddeles til de adresser, der er berørt.

Brevene er på dansk.

[indsæt pdf]

[indsæt pdf]

Information til særlige grupper

Her finder du information om forureningssituationen til særlige grupper af vandforsyningskunder.